User:МиленаЙ./sandbox

Наталия Кобилкина е известен български сексолог и семеен терапевт. Прави едни от първите семинари по сексология, щастливи отношения и личностно развитие в България. Води лекции и курсове, в които учи жени как да бъдат уверени, обичани и да изграждат хармонични отношения с близките си.

Ранни години
Наталия Кобилкина е родена в Ростов на Дон на 23-ти Ноември 1983 година в семейство на потомствени лекари и има две сестри. Интересът ѝ към психологията е силно повлиян от майка ѝ, която е лекар-психотерапевт. Още от малка Наталия се увлича по психологическа литература и започва да посещава едни от първите тренинги и семинари по психология и личностно развитие в Русия. На 15 вече е завършила гимназия, а на 18 години прави първия си непрофесионален семинар в Русия свързан с комуникацията. Организира „Клуб по комуникация“, наема малка зала и събира 20 човека.

Завършва бизнес психология и клиническа психология в руския Научноизследователски институт по семейна психотерапия и медицинска психология. На 20 Наталия вече е приключила с висшето си образование и започва работа в сферата на човешките ресурси в списание Cosmopolitan в Казахстан. Така прави първия си бизнес тренинг на тема „Стратегически и оперативен мениджмънт“ в Молдова, където я изпращат от фирмата.

През 2007г. се запознава със съпруга си Делчо Добрев в Москва, Русия. Двамата се женят и по-късно същата година и заминават да живеят в България.

Живот и работа в България
В България Наталия работи във фирмата за бизнес обучения „Дочева и партньори“ от 2007г. до 2008г.

Още с пристигането си в България Наталия забелязва липсата на семинари по личностно развитие. През 2008г. се свързва с Ангел Лазаров от Института по НЛП, с който правят съвместен семинар на тема „Успешна комуникация с другия пол". Семинарът пожънва успех и Наталия продължава да работи съвместно с института в продължение на година, откъдето получава сертификата си по НЛП и Ериксонова хипноза. В института Наталия полага основите на курса за жени „Училище за гейши“, който продължава да практикува и до днес. В него тя помага на жени да пробудят женската си енергия и сила, както и да придобият увереност в индивидуалните си качества.

През 2009г. Наталия напуска Института по НЛП и основава своята фирма „Учебен център по сексология и щастливи отношения“, а по-късно „Академия Щастлива Жена“. Наталия започва да провежда редовни семинари за жени, които целят да помогнат на жената да разреши проблеми в личния и професионалния си живот. През този период Наталия започва да води рубрики за жени в списания като „Ева“ и бизнес рубрика в списание „Бизнес Лейди“.

През 2014-2015г. успешно преминава обучение във френската школа на Идрис Лаор.

През 2015г. се развежда със съпруга си и през 2017г. се омъжва повторно за гръцкия бизнесмен Такис Дретакис.

Медийни изяви
През 2012г. Наталия започва своя рубрика „Мъжът и жената интимно“ в „Шоуто на Слави". Същата година е и гост водещ в рубриката „Лигата на необикновените“ в същото предаване. През 2013г. гостува в „Горещо“ и участва в телевизионния формат „Dancing stars”. Година по-късно се появява в „На Кафе“, „Извън новините с Ани Салич“ и отново в „Горещо“. През 2015г. участва в епизод от българския сериал „Връзки“.

През март 2017г. Наталия стартира поредицата епизоди „Сладки Свалки“, където заедно с репортера Даниел Петканов помага на потенциални партньори да се съберат. Същата година Наталия е водещ на сериите „Съветите на д-р Ко“, в които дава съвети свързани с изневярата, самозадоволяването, щастливия брак и интимните отношения.

През същата година Наталия е на корицата на списание ОК! и гостува в предаването BgOnAnir, където е на 11-то място в класацията „Най-влиятелни личности във Фейсбук“.

Творчество
Наталия издава първата си книга „69 съвета за секс“ през 2013г. През същата година излиза и „69 съвета за щастливи отношения“. През 2014г. Наталия написва „Пътят на щастливата жена“, която е преведена и на английски език. През 2016г. излиза „Аз избирам любовта“.

Допълнителна информация
В момента Наталия работи като сексолог, психолог и семеен терапевт. Води семинари насочени основно към жени, най-посещаваните сред които са „Гейши – Щастлива жена“, „Сексология за жени“, „Изобилие и лична сила“, „Курс за принцеси“, „Как да имаме успешна кариера и щастливо семейство“ и „Академия за треньори“, в която обучава хора как да станат треньори по личностно развитие. От няколко години Наталия прави семинари и във Виена, Мюнхен и Ню Йорк.

Виж още
List related internal (Wikipedia) articles in alphabetical order. Common nouns are listed first. Proper nouns follow.
 * autobiography
 * biography